cyanic-selkie/wikianc huggingface dataset:
Castello di Athene (χαρακτικό 17ου αιώνα)
Πηγές
Κατηγορία:Χαρακτικά Κατηγορία:Τουρκοκρατία στην Αθήνα Κατηγορία:17ος αιώνας Κατηγορία:Ακρόπολη Αθηνών
Σαρλ Ολιέ ντε Νουαντέλ
Ο Σαρλ Μαρί Φρανσουά Ολιέ, Μαρκήσιος του Νοϊντέ (γαλλ. Charles-Marie-François Olier, marquis de Nointel, 1635—1685), υπηρέτησε ως πρόξενος της Βουλής του Παρισιού στην Τουρκία από το 1670 - 1679.
Βιογραφία
Γεννήθηκε στο Παρίσι το 1635 και η καταγωγή της οικογένειάς του ήταν από το Πικαρντί. Πατέρας του ήταν ο Εντουάρ Ολιέ (Édouard Olier), αυτοκρατορικός γραμματέας και βουλευτής. Μητέρα του ήταν η Κατρίν Μαλλόν. Αρχικά έγινε βουλευτής στο Παρίσι και γνωρίστηκε με την αριστοκρατία. Λόγω των ευγενικών του τρόπων αναδείχτηκε και του ανατέθηκαν ανώτερα αξιώματα.
Εξωτερικοί σύνδεσμοι
Κατηγορία:Γάλλοι διπλωμάτες Κατηγορία:Μαρκήσιοι της Γαλλίας
Τόζιμ
Το Τόζιμ (πολωνικά: Torzym, γερμανικά: Sternberg in der Neumark) είναι κωμόπολη του Πόβιατ Σουλέντσιν στο Βοεβοδάτο Λούμπους στη δυτική Πολωνία. Είναι η διοικητική έδρα της αστικής-αγροτικής Γκμίνα Τόζιμ. Το Τόζιμ ήταν γνωστό ως Toruń Lubuski (Τόρουν Λουμπούσκι) μεταξύ 1945 και 1946.
Γεωγραφία
Το Τόζιμ βρίσκεται στον ρυάκι Ιλάνκα, έναν δεξιό παραπόταμο του Όντερ, στην ιστορική Γη Του Λούμπους. Το κέντρο της πόλης βρίσκεται περίπου 36 χιλιόμετρα ανατολικά των συνόρων με τη Γερμανία, στο Σουουμπίτσε. Ο σιδηροδρομικός σταθμός του Τόζιμ είναι μια στάση στη σιδηροδρομική γραμμή Βαρσοβίας-Κουνοβίτσε. Η πόλη έχει επίσης πρόσβαση στον παράλληλο αυτοκινητόδρομο Α2, μέρος της μεγάλης ευρωπαϊκής οδού E30, στον κόμβο Τόζιμ.
Ιστορία
αριστερά|μικρογραφία| Εξύψωση του Τιμίου Σταυρού στο Τόζιμ. Η περιοχή της Γης του Λούμπους αποτέλεσε τμήμα της Πολωνίας από τη δημιουργία του κράτους τον 10ο αιώνα. Ο οικισμός δημιουργήθηκε κάποια στιγμή μετά το 1249, όταν η Γη του Λούμπους πωλήθηκε από τον Άνω Δούκα της Πολωνίας Μπολέσλαφ Β΄ τον Φαλακρό στους Αρχιεπίσκοπους του Μαγδεμβούργου. Βρίσκεται στην εμπορική διαδρομή από τη Φρανκφούρτη (Όντερ) προς το Πόζναν στη Μείζων Πολωνία, ένα φρούριο στη θέση πιθανότατα πήρε το όνομά του από τον Κόνραντ φον Στέρνμπεργκ, Πρίγκιπα-Αρχιεπίσκοπο του Μαγδεμβούργου από το 1266 έως το 1277. Το 1287, ο αρχιεπίσκοπος του Μαγδεμβούργου, Ερρίκος του Βρανδεμβούργου, έδωσε τα κτήματα ως ενέχυρο στα μεγαλύτερα αδέρφια του, τους Μαργράβους του Βραδεμβούργου του Οίκου των Ασκάνια. Σύμφωνα με τον κανόνα του Βραδεμβούργου, ολόκληρη η περιοχή ανατολικά του ποταμού Όντερ από το 1300 ονομάστηκε «Γη του Στέρνμπεργκ» (Sternberger Land).
Αφού ξέσπασε ένας πόλεμος για τον έλεγχο της περιοχής το 1319, η πόλη τέθηκε ξανά υπό τον έλεγχο της Πολωνίας, ως μέρος του Δουκάτου του Γκουούγκουφ, αλλά το 1326 έπεσε ξανά στα χέρια του Βραδεμβούργου.
Μεταξύ 1373 και 1415, η πόλη ήταν μέρος των εδαφών του Στέμματος της Βοημίας. Το 1375, έλαβε προνόμια πόλης. Αρκετά αρχοντικά εμφανίστηκαν στη γύρω περιοχή, που κατείχαν ντόπιοι ευγενείς. Οι πολίτες βασίζονταν κυρίως στο εμπόριο βοοειδών, την ζυθοποιία και τα αποστακτήρια. Το Κάστρο του Στέρνμπεργκ πιθανότατα καταστράφηκε κατά τη διάρκεια εκστρατείας το 1506 του Ιωακείμ Α΄ Νέστωρ του Βρανδεμβούργου του Οίκου των Χοεντσόλερν, υπό τον φόβο των ιπποτών-κλεφτών.
Μετά τους Ναπολεόντειους Πολέμους, η Γη του Στέρνμπεργκ ενσωματώθηκε στην πρωσική Επαρχία του Βραδεμβούργου και ανακλήθηκε σε ένα Landkreis που ιδρύθηκε το 1816 με τη διοικητική του έδρα στο Ζιελένζιγκ (από το 1852 στο Ντρόσεν). Μέρος του μεγαλύτερου Regierungsbezirk Frankfurt, το 1873 η περιοχή χωρίστηκε στα δύο, στο Weststernberg (Ντρόσεν) και στο Oststernberg (Ζιελένζιγκ) με το όνομα του Στέρνμπεργκ. Η προτεσταντική ενοριακή εκκλησία ξαναχτίστηκε μεταξύ 1831 και 1834 σε νεοκλασικό στιλ σύμφωνα με σχέδια που σχεδίασε ο Καρλ Φρίντριχ Σίνκελ. Από το 1871 έως το 1945 η πόλη ήταν μέρος της Γερμανίας.
Η πόλη υπέστη σοβαρές ζημιές κατά την Επίθεση Βιστούλα-Όντερ του Κόκκινου Στρατού τις τελευταίες εβδομάδες του Β΄ Παγκοσμίου Πολέμου. Μετά την ήττα της ναζιστικής Γερμανίας στον πόλεμο, το Τόζιμ έγινε και πάλι μέρος της Πολωνίας μετά την εφαρμογή της γραμμής Όντερ-Νάισσε το 1945.
Το Τόζιμ ανέκτησε το καθεστώς πόλης το 1994.
Εξωτερικοί σύνδεσμοι
Κατηγορία:Πόλεις του Βοεβοδάτου Λούμπους Κατηγορία:Πόλεις της Πολωνίας Κατηγορία:Πόβιατ Σουλέντσιν
Στέρνα Αχαΐας
Η Στέρνα είναι μικρός οικισμός της Τοπικής Κοινότητας Βασιλικού του Δήμου Ερυμάνθου στο Νομό Αχαΐας.
Βρίσκεται χτισμένη σε μια πεδινή τοποθεσία, αρκετά επίπεδη μορφολογικά, σε υψόμετρο περίπου 145 μέτρων. Απέχει οδικώς μόλις μισό χιλιόμετρο από το Βασιλικό, 9 χιλιόμετρα από την Χαλανδρίτσα και 17 χιλιόμετρα από το κέντρο της Πάτρας.
Ιστορικά στοιχεία
Οφείλει την ονομασία του σε στέρνα που υπάρχει εκεί. Είναι σχετικά καινούριος οικισμός. Αναγνωρίστηκε επίσημα ως οικισμός στις 17/03/1991 και έκτοτε αποτελεί τμήμα της Κοινότητας Βασιλικού σε όλες τις διοικητικές μεταβολές που έχουν πραγματοποιηθεί.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Λοιπά στοιχεία
Στην περιοχή υπάρχουν πολλές εύφορες καλλιεργήσιμες εκτάσεις γης, ενώ πολύ κοντά στον οικισμό επίσης βρίσκεται χτισμένος ναός αφιερωμένος στην Παναγία την Παντάνασσα.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Φαρρών Κατηγορία:Δήμος Ερυμάνθου
Υπουργείο Υγείας και Κοινωνικών Υπηρεσιών των ΗΠΑ
Το Υπουργείο Υγείας και Κοινωνικών Υπηρεσιών των Ηνωμένων Πολιτειών (αγγλικά: United States Department of Health and Human Services, HHS) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, αρμόδια για την προστασία της υγείας των πολιτών και των κατοίκων των Ηνωμένων Πολιτειών, καθώς και για την παροχή υπηρεσιών υγείας και των βασικών κοινωνικών υπηρεσιών. Είναι επιφορτισμένο με την υποστήριξη της δημόσιας υγείας και υπεύθυνο για την οικογενειακή και την κοινωνική περίθαλψη και υποστήριξη.
Το Υπουργείο Υγείας, δημιουργήθηκε το 1953 ως «Υπουργείο Υγείας, Παιδείας και Πρόνοιας». Με την ίδρυση του Υπουργείου Παιδείας και με την μεταφορά των εκπαιδευτικών του λειτουργιών, το 1979, το Υπουργείο Υγείας, μετονομάστηκε σε «Υπουργείο Υγείας και Κοινωνικών Υπηρεσιών». Το Υπουργείο Υγείας σήμερα, απολαμβάνει το μεγαλύτερο μερίδιο του προϋπολογισμού του κράτους σε σχέση με τα υπόλοιπα υπουργεία, με πάνω από 1.63 τρισεκατομμύρια δολάρια για το 2021.
Ο επικεφαλής του Υπουργείου Υγείας και Κοινωνικών Υπηρεσιών, είναι ο εκάστοτε Υπουργός Υγείας και Κοινωνικών Υπηρεσιών (U.S. Secretary of Health and Human Services), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών. Το Υπουργείο Υγείας, βρίσκεται στη νοτιοδυτική Ουάσινγκτον Π.Κ., στο κτήριο Χιούμπερτ Χ. Χάμφρεϊ.
Σημερινός και 25ος Υπουργός Υγείας και Κοινωνικών Υπηρεσιών, είναι ο Δημοκρατικός Χαβιέρ Μπεσέρα, από τις 19 Μαρτίου 2021.
Παραπομπές
Κατηγορία:Υπουργεία Υγείας Κατηγορία:Κυβέρνηση στις Ηνωμένες Πολιτείες Κατηγορία:Πολιτική των Ηνωμένων Πολιτειών
Επίφυση
Η επίφυση (ή κωνάριο) είναι ενδοκρινής αδένας του σώματος. Είναι η μόνη περιοχή του σώματος που διαθέτει φωτοευαίσθητα κύτταρα, τα οποία την καθιστούν φωτοευαίσθητο ενδοκρινή αδένα, δίνοντάς της προηγμένες ικανότητες.
Έχει το μέγεθος περίπου ενός μπιζελιού και βρίσκεται τοποθετημένη ανάμεσα στα ημισφαίρια του εγκεφάλου, στην τρίτη κοιλία, πτυχωμένη σε μία αύλακα, η οποία δημιουργείται από την καμπυλότητα των δύο θαλαμικών σωμάτων.
Λειτουργίες
Οι λειτουργίες τις επίφυσης είναι πολύ σημαντικές ως προς την επιρροή που έχουν σε πολλά όργανα και αδένες του σώματος.
Ο ενδοκρινής αυτός αδένας:
Πιο αναλυτικά:
Σύνδεσμοι
Επίφυση Κατηγορία:Εγκέφαλος Κατηγορία:Ενδοκρινικό σύστημα Κατηγορία:Ανθρώπινη κεφαλή και λαιμός
Κονκορδάτο
Με την ονομασία Κονκορδάτο, (Κονκορδάτον), φέρονταν παλαιότερα οποιαδήποτε διμερής συμφωνία που συνάπτονταν μεταξύ του Πάπα αφενός, και Ηγεμόνα ή κυβέρνησης χώρας αφετέρου, με την οποία συνηθέστερα κανονίζονταν συνολικά ή μερικά διαφορές ή απαιτήσεις (προνόμια) μεταξύ της Αγίας Έδρας και της συμβαλλόμενης χώρας. Ήταν με λίγα λόγια θρησκευτική συνθήκη.
Η αρχαιότερη τέτοια σύμβαση ήταν εκείνη της Ουορμοτίας  του 1122, που συνάφθηκε μεταξύ του Πάπα Καλλίστου Β΄ και του Αυτοκράτορα Ερρίκου Δ΄, που αποτέλεσε απ΄ ευθείας νόμος επί αμφοτέρων των πλευρών. Ως όρος όμως κονκορδάτο χρησιμοποιήθηκε για πρώτη φορά το 1455, στη μεταξύ του Πάπα Νικόλαου Ε΄ και του Αυτοκράτορα Φρειδερίκου του Γ΄. Το "γερμανικό κονκορδάτο" όπως αυτό αποκλήθηκε στη συνέχεια ήταν σεβαστό απ΄ όλους τους μετέπειτα Γερμανούς Αυτοκράτορες.
Γενικά τα κονκορδάτα συνομολογούνταν με ηγεμονίες που επικρατούσε το καθολικό δόγμα. Άλλοτε είχαν διεθνή χαρακτήρα, όταν απαιτούνταν εφαρμογή σε όλη την επικράτεια, και άλλοτε εσωτερική μόνο τοπική ρύθμιση συνηθέστερα σε μοναστήρια, θρησκευτικά τάγματα, ή κάποια πνευματικά ιδρύματα που επόπτευε η Αγία Έδρα. Τα πρώτα αφορούσαν Διεθνές Δίκαιο ενώ τα δεύτερα το εσωτερικό δίκαιο των χωρών.
Χαρακτηριστικά το από 14 Ιουνίου του 1929 "πρωσικό κονκορδάτο" ρύθμιζε σχέσεις Καθολικής Εκκλησίας και κράτους, εκτός από θέματα εκπαίδευσης, ή θρησκευτικής διδασκαλίας.
Τα κονκορδάτα όπως και οι λοιπές διεθνείς συνθήκες όριζαν χρόνο έναρξης ισχύος, τυχόν διάρκεια, τρόπο καταγγελίας, ανταλλαγή κυρωτικών εγγράφων κλπ.
Κατά τον 19ο και 20ο αιώνα έπαψε να χρησιμοποιείται ο όρος αυτός, τη θέση του οποίου πήρε ο όρος κονβέσιον, ή κονβεσιόν (= Συνθήκη), και στον πληθυντικό "κονβέσιονς", αντί "κονκορδάτα".
Παρά ταύτα ο όρος επανήλθε περισσότερο εθιμοτυπικά το 1993, το 2004 και το 2008. Το μεν 1993 με τη σύναψη του πολωνικού κονκορδάτου, (ή για την Αγία Έδρα Κονκορδάτο του 1993), το 2004 του πορτογαλικού κονκορδάτου, (ή ομοίως Κονκορδάτο του 2004) και το 2008 το βραζιλιανό κονκορδάτο (ή Κονκορδάτο του 2008).
Κατηγορία:Ιστορία του παπισμού
Μουρτερή Εύβοιας
Η Μουρτερή είναι παραθαλάσσιο χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 126 κατοίκους. Είναι κτισμένο σε υψόμετρο 10 μ.
Γεωγραφικά και ιστορικά στοιχεία
Στη θέση Κεραμιδάκια, πάνω σε χαμηλό λόφο, έχει βρεθεί σημαντικός προϊστορικός οικισμός. Ο οικισμός χρονολογείται στην πρωτοελλαδική περίοδο. Βρέθηκαν αρκετά όστρακα, ενώ ιδιαίτερη είναι για την εποχή η παρουσία διώροφου αψιδωτού κτιρίου. Επίσης βρέθηκαν λείψανα και δεύτερου κτιρίου και κοντά σε αυτό τετράγωνο κτίριο στο εσωτερικό του οποίου υπήρχε αποθηκευτικό αγγείο. Φαίνεται να είχε εμπορικές σχέσεις με άλλες θέσεις του Αιγαίου δια θαλάσσης. Το όνομα της θέσης οφείλεται στην παρουσία εργαστηρίου κεραμικής των ελληνιστικών χρόνων, το οποίο κτίστηκε πάνω στα ερείπια του προϊστορικού οικισμού.
Η Μουρτερή αναγνωρίστηκε ως ανεξάρτητος οικισμός το 1961. Προσαρτήθηκε στην κοινότητα Οκτωνιάς, της επαρχίας Καρυστίας. Με το σχέδιο Καποδίστριας προσαρτήθηκε στον δήμο Αυλώνος και με το σχέδιο Καλλικράτης προσαρτήθηκε στον δήμο Κύμης-Αλιβερίου.
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Α.Ε.Κ. (ποδόσφαιρο σάλας)
Το τμήμα ποδοσφαίρου σάλας της ΑΕΚ είναι ένα ελληνικό τμήμα ποδοσφαίρου σάλας που ανήκει στον ομώνυμο σύλλογο και αγωνίζεται στην Futsal Super League.Έχει κατακτήσει 25 τρόπαια σε διοργανώσεις αντρών και παίδων.
Τα χρόνια της ίδρυσης
Το τμήμα Φούτσαλ της ΑΕΚ, αρχικά ξεκίνησε όταν σε συνεργασία με τον ΟΦ Γέρακα το καλοκαίρι του 2008, δρομολογήθηκε η επικείμενη συγχώνευση στο τέλος της αγωνιστικής περιόδου, μιας και δεν υπήρχε άλλος τρόπος, έχοντας περάσει οι ημερομηνίες για την συμμετοχή νέου σωματείου στην Β’ Εθνική σάλας. Το νεοσύστατο τμήμα ανέλαβαν να δημιουργήσουν και να οργανώσουν 5 οπαδοί του Δικεφάλου, με σκοπό και γνώμονα την παρουσία της ΑΕΚ, και στον χώρο του ποδοσφαίρου σάλας. Τελικά η ομάδα τερμάτισε στην 2η θέση την σεζόν 2008–09, και προβιβάστηκε στην Α’ Εθνική.
Όμως η άρνηση της ομοσπονδίας στο αίτημα της ΑΕΚ για συγχώνευση με τον ΟΦ Γέρακα, έκανε άμεση την ανάγκη δημιουργίας νέου τμήματος υπό την Ερασιτεχνική ΑΕΚ, και συμμετοχή εκ νέου στην Β’ Εθνική σάλας, σαν νεοσύστατο σωματείο, για την επόμενη σεζόν 2009–10. Η ανδρική ομάδα αγωνίστηκε στο κλειστό Γέρακα, και κέρδισε την άνοδο της στην Α’ Εθνική κατηγορία, τερματίζοντας 1η στον όμιλο της, στηριζόμενη αποκλειστικά σε παίχτες-οπαδούς της ΑΕΚ, οι οποίοι επιλέχτηκαν μεταξύ πολλών σε δοκιμαστικά φιλικά του καλοκαιριού, όλοι αφιλοκερδώς. Σημείο αναφοράς: Το τμήμα δεν επιβάρυνε ποτέ το ταμείο της ερασιτεχνικής ΑΕΚ με έξοδα, καθώς οικονομικά επιβίωνε χάρη στην βοήθεια των οπαδών της ΑΕΚ.
Δημιουργία Ακαδημιών
Το καλοκαίρι του 2010, η ανάγκη δημιουργίας ακαδημίας ποδοσφαίρου, στοιχείο απαραίτητο για την άδεια συμμετοχής της ανδρικής ομάδας στην Α’ Εθνική κατηγορία, οδήγησε τους υπεύθυνους του τμήματος στο 1ο μεγάλο κάλεσμα του κόσμου της ΑΕΚ μέσω ΜΜΕ, Fun Weekend και διαφημίσεων για την δημιουργία νέας ακαδημίας της ΑΕΚ, για παιδιά από 6 ετών και πάνω, 7 μόλις νέα αρχάρια παιδιά, εντάχτηκαν στο αρχικό σχήμα της νεοσύστατης ακαδημίας, διάφορων ηλικιών, με δικαίωμα συμμετοχής στο πρωτάθλημα υποδομών. Η ανδρική ομάδα τερματίζει στην 7η θέση της βαθμολογίας της Α’ Εθνικής, τεράστια επιτυχία, στην 1η συμμετοχή σε αυτό το πρωτάθλημα, έχοντας στείλει πλέον και 4 ποδοσφαιριστές στην Εθνική ομάδα, αποζημιώνοντας τους, για τις εξαιρετικές εμφανίσεις τους, και διαθέτοντας τον 1ο σκόρερ του Ελληνικού πρωταθλήματος, και φτάνοντας στον Ημιτελικό Κυπέλλου Ελλάδος, χάνοντας την πρόκριση στον τελικό, στο τελευταίο λεπτό του αγώνα. Η ακαδημία πλέον, από 1 τμήμα αθλητών, σε όλη την χρονιά, καταφέρνει να τελειώσει με 3 τμήματα, με 30 παιδιά από 6 έως 13 ετών.
Το καλοκαίρι του 2011 η ξαφνική φυγή των 4 διεθνών ποδοσφαιριστών για διάφορους λόγους, και η ανεπαρκής αντικατάσταση τους, με άλλους ισάξιους ποδοσφαιριστές από δοκιμαστικά φιλικά, μιας και αυτή ήταν η φιλοσοφία των υπευθύνων του τμήματος, έφερε στην ομάδα, μεγάλη αγωνιστική αναστάτωση με συνέπεια η ομάδα, να μείνει νωρίς εκτός αγωνιστικών στόχων, τερματίζοντας στην 10η θέση. Η ακαδημία πλέον άρχιζε ολοένα και να μεγαλώνει με αποτέλεσμα να φτάσει στην κατάκτηση του κυπέλλου Ελλάδος στην κατηγορία των Juniors, νικώντας με ανατροπή στον τελικό του κυπέλλου την κάτοχο αυτού, Αθήνα 90, με 2–1. Επίσης η ομάδα των Παμπαίδων δίνει και αυτή την 1η της παρουσία στο Final 4 κυπέλλου, Ελλάδος, με την συμμετοχή παιχτών μικρότερης ηλικίας. Έτσι, η χρονιά ολοκληρώνεται με την ΠΑΕ ΑΕΚ, να τιμά μπροστά σε 25.000 κόσμου, στο τελευταίο παιχνίδι του Νίκου Λυμπερόπουλου και του Τραϊανού Δέλλα, την ομάδα των Juniors, και να γιορτάζουν με τους οπαδούς της ΑΕΚ.
Διοικητικές Αλλαγές
Το 2018 το τμήμα τζούνιορs (κ11) κατακτάει το πρωτάθλημα Ελλάδοs και αποθεώνεται μπροστά σε 60.000 φιλάθλουs στο ΟΑΚΑ την ημέρα που και η ΠΑΕ ΑΕΚ κατακτάει μαθηματικά το πρωτάθλημα Ελλάδοs (22 Απριλίου 2018).
Δανεικοί
Ποδοσφαιριστές της ΑΕΚ που αγωνίζονται σε άλλους συλλόγους έως τον Ιούνιο του 2019:
Άλλοι
Τμήματα υποδομών
Παραπομπές
Κατηγορία:Αθλητική Ένωση Κωνσταντινουπόλεως Κατηγορία:Ελληνικοί σύλλογοι ποδοσφαίρου σάλας
Άλφα (αποσαφήνιση)
Ο όρος Άλφα, μπορεί να αναφέρεται στα κάτωθι:
Επαρχία Κισσάμου
thumb|150px|right|Η Επαρχία Κισσάμου πριν την κατάργησή της το 1997 Η επαρχία Κισσάμου (ή Κισάμου) αποτελεί μία από τις 5 επαρχίες στις οποίες ήταν χωρισμένος διοικητικά ο νομός Χανίων μέχρι την εφαρμογή του Σχεδίου Καποδίστριας (1997). Έδρα της επαρχίας ήταν η Κίσσαμος (Καστέλι Κισσάμου), μικρή παραθαλάσσια πόλη στη βόρεια ακτή του νομού. Η επαρχία καταλάμβανε το ΒΔ τμήμα του νομού Χανίων και στα όρια της περιλαμβάνονταν οι εξής δήμοι: Δήμος Βουκολιών, Δήμος Ιναχωρίου, Δήμος Κισσάμου, Δήμος Κολυμβαρίου και Δήμος Μυθύμνης. Συνόρευε ανατολικά με την επαρχία Κυδωνίας και νότια με την επαρχία Σελίνου, ενώ βόρεια και ανατολικά βρέχεται από το Αιγαίο πέλαγος.
Σάββας Ηλιάδης
Ο Σάββας Ηλιάδης, γεννημένος στην Θεσσαλονίκη στις 6 Νοεμβρίου 1979, είναι Έλληνας πρώην διεθνής καλαθοσφαιριστής. Έχει ύψος 1,92 m και αγωνιζόταν στην θέση του σούτινγκ γκαρντ.
Καριέρα
Ο Ηλιάδης ξεκίνησε την επαγγελματική του καριέρα από την ομάδα του Αίαντα Ευόσμου, με τον οποίο κατέλαβε την δωδέκατη θέση στην Α2 εθνική κατηγορία στην πρώτη του χρονιά και την 13η στην δεύτερη.
Το καλοκαίρι του 2002, μεταγράφηκε στον Ηρακλή, με μεγαλύτερη επιτυχία την τρίτη θέση στο πρωτάθλημα της σεζόν 2003-04.
Το 2005, μεταγράφηκε στον Πανιώνιο και αγωνίστηκε με την ελληνική εθνική ομάδα, παίζοντας στους μεσογειακούς αγώνες του 2005. Έναν χρόνο αργότερα ξεκίνησε την τριετή θητεία του στον Άρη, με τον οποίο κατέκτησε την τρίτη θέση στο πρωτάθλημα του 2006-07, χάνοντας στον τελευταίο ημιτελικό εντός έδρας από τον Ολυμπιακό με 75-83. Αγωνίστηκε με τους "κίτρινους" για δύο χρονιές στην Ευρωλίγκα, ενώ το 2008-09 έπαιξε στο ULEB Cup.
Την σεζόν 2009-10, αγωνίστηκε με την ομάδα της Καβάλας, ενώ στα μέσα της επόμενης χρονιάς υπέγραψε στον Ηρακλή, χωρίς να καταφέρει να τον βοηθήσει να αποφύγει τον υποβιβασμό.
Το 2011-12, αγωνίστηκε στην Α2 κατηγορία με την φανέλα του Ερμή Λαγκαδά, πριν συνεχίσει για δύο χρόνια στον Αίαντα Ευόσμου, ολοκληρώνοντας την καριέρα του από την ομάδα που ξεκίνησε, η οποία αγωνιζόταν στην Β' εθνική κατηγορία.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Άρη Κατηγορία:Καλαθοσφαιριστές Αίαντα Ευόσμου Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές Ε.Κ. Καβάλας Κατηγορία:Καλαθοσφαιριστές Ερμή Λαγκαδά Κατηγορία:Σούτινγκ γκαρντ Κατηγορία:Αθλητές στους Μεσογειακούς Αγώνες 2005
Ωμέγα
Το γράμμα ωμέγα (παλαιά ονομασία: ὦ μέγα‧ κεφαλαίο Ω, πεζό ω) είναι το εικοστό τέταρτο και τελευταίο γράμμα του ελληνικού αλφαβήτου. Στα νέα ελληνικά αναπαριστά τον φθόγγο / / (βλ. ΔΦΑ), π.χ. κώμα, όπως και το όμικρον. Στα αρχαία ελληνικά η προφορά του ήταν διαφορετική: αναπαριστούσε τον φθόγγο //, δηλ. προφερόταν σε διπλάσιο χρόνο, περίπου σαν διπλό όμικρον, γι' αυτό και ονομάζεται μακρό (ή μακρόχρονο) φωνήεν όπως και το ήτα.
Στο ελληνικό σύστημα αρίθμησης έχει αριθμητική αξία ω´=800. Την επόμενη αριθμητική αξία (στην κλίμακα των εκατοντάδων) την έχει το δίσιγμα ( Ϡ|Ϡ ϡ) ϡ´=900 και την προηγούμενη το ψ (700).
Στο λατινικό αλφάβητο αντιστοιχεί στο O|O o. Στο πρώιμο κυριλλικό αλφάβητο υιοθετήθηκε ως  Ѡ|Ѡ, ѡ αλλά σταδιακά η χρήση του περιορίστηκε.
Ως σύμβολο
Το κεφαλαίο Ω χρησιμοποιείται ως σύμβολο:
Το πεζό ω χρησιμοποιείται ως σύμβολο: ·	για την γωνιακή ταχύτητα στη φυσική.
Motion Picture Sound Editors
Η Motion Picture Sound Editors (σε συντομογραφία M.P.S.E.) είναι κινηματογραφική εταιρεία παραγωγής, η οποία ιδρύθηκε το 1953.
The Golden Reel Awards
Αρχίζοντας από το 1953, το έτος ίδρυσης, η εταιρεία απονέμει το The Golden Reel Awards, στις παρακάτω κατηγορίες:
Εξωτερικοί σύνδεσμοι
Κατηγορία:Κινηματογραφικές εταιρίες παραγωγής
Καζάρμα Εύβοιας
Η Καζάρμα είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 8 κατοίκους.
Ιστορικά στοιχεία
Το 1835 στη θέση Καζάρμα ανοίχθηκε από τους Βαυαρούς η πρώτη στοά στην Ελλάδα για την εξόρυξη λιγνίτη, γνωστή ως «στοά του Όθωνα». Το όνομα προέρχεται από την ιταλική λέξη casarma, η οποία σημαίνει στρατώνας, από τους στρατιώτες που εγκαταστάθηκαν στην περιοχή για τη διάνοιξη των στοών. Ανοίχθηκαν συνολικά πέντε στοές, οι Όθωνας, Τέρμα, Ευτυχία, Διάμεσο και Φιρές. Η εκμετάλλευση των κοιτασμάτων άρχισε το 1844 και συνεχίστηκε για περίπου δύο δεκαετίες, μέχρι η παραγωγή να μεταφερθεί στη θέση Έντζι. Σώζονται μέχρι σήμερα η στοά Φιρές και πέτρινα σιλό.
Η Καζάρμα αναγνωρίστηκε ως ανεξάρτητος οικισμός το 1940, αλλά το 1951 καταργήθηκε. Αναγνωρίστηκε ξανά το 2001, οπότε και εντάχθηκε στον καποδιστριακό δήμο Κύμης. Με το πρόγραμμα Καλλικράτης προσαρτήθηκε στον δήμο Κύμης-Αλιβερίου.
Απογραφές πληθυσμού
Η πορεία του πληθυσμού σύμφωνα με τις απογραφές:
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Κρανιά Λάρισας
Η Κρανέα ή Κρανιά είναι οικισμός της Θεσσαλίας στην Περιφερειακή Ενότητα Λάρισας.
Γεωγραφικά στοιχεία
Η Κρανέα βρίσκεται στα όρια με την Περιφερειακή Ενότητα Πιερίας, στην ανατολική πλευρά του Κάτω Ολύμπου, σε υψόμετρο 620 μέτρων. Απέχει περίπου 48 χλμ. Β.-ΒΑ. από την Λάρισα και 29 χλμ. Β.-ΒΑ. από το Μακρυχώρι (έδρα του δήμου). Κοντινά χωριά της είναι ο Πυργετός (ΝΑ.), η Ραψάνη (ΝΔ.) και η Αιγάνη (ΒΑ.). Το όνομα της το πήρε από το δέντρο κρανιά ή κρανειά (επιστημονική ονομασία Cornus), το οποίο ευδοκιμεί στην περιοχή.
Αναφέρεται επίσημα, μετά την ένωση της Θεσσαλίας, γραμμένη ως Κρανιά το 1883 στο ΦΕΚ 126Α - 02/04/1883 να προσαρτάται στον τότε δήμο Ολύμπου. Το 1940 το όνομά της διορθώθηκε σε Κρανέα. Σύμφωνα με το πρόγραμμα Καλλικράτης, μαζί με την Κουλούρα και την Παραλία Κουλούρας αποτελούν την κοινότητα Κρανέας που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 έχει 107 κατοίκους. Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Σημείωση
Στην Περιφερειακή Ενότητα Λάρισας και το Δήμο Ελασσόνας υπάρχει ο συνώνυμος οικισμός Κρανέα.
Παραπομπές
Κατηγορία:Χωριά του νομού Λάρισας Κατηγορία:Δήμος Τεμπών
Επαμεινώνδας Κυριακίδης
Ο Επαμεινώνδας Κυριακίδης υπήρξε δημοσιογράφος και συγγραφέας. Γεννήθηκε το 1861 στην Κωνσταντινούπολη. Σπούδασε νομικά στο Πανεπιστήμιο Αθηνών. Ήδη από τα φοιτητικά του χρόνια ασχολήθηκε με τη δημοσιογραφία, κυρίως στην Κωνσταντινούπολη. Ανήκε στη συντακτική ομάδα της αθηναϊκής εφημερίδας «Νέαι Ιδέαι» την περίοδο 1879-1883. Εργάστηκε ως αρχισυντάκτης στην εφημερίδα της Κωνσταντινούπολης «Νεολόγος της Ανατολής» από το 1884 έως το 1887, καθώς και στην εφημερίδα «Κωνσταντινούπολις» που κυκλοφορούσε τρεις φορές την εβδομάδα. Κατά το διάστημα 1887-1890 εξέδιδε την εφημερίδα «Επιθεώρησις». Όντας στην Κωνσταντινούπολη, ήταν ανταποκριτής της αθηναϊκής αφημερίδας «Ακρόπολις», καθώς και άλλων εφημερίδων της Αθήνας. Επίσης ήταν ανταποκριτής ελληνικών εφημερίδων που έβγαιναν στην Αίγυπτο. Έζησε στο Παρίσι στη διάρκεια του Πρώτου Παγκοσμίου Πολέμου και των συνθηκών της ειρήνης και εξέδωσε στα γαλλικά μελέτες, στις οποίες υπερασπιζόταν τον αγώνα της Αντάντ και τα δίκαια της Ελλάδας. Πέθανε το 1939 στην Αθήνα.
Son of Alerik
220px|thumb|Το "Son of Alerik" κυκλοφόρησε για πρώτη φορά με το σινγκλ του τραγουδιού "[[Perfect Strangers (τραγούδι των Deep Purple)|Perfect Strangers"]] Το Son of Alerik είναι ορχηστρικό κομμάτι του χαρντ ροκ συγκροτήματος Deep Purple, το οποίο συμπεριλήφθηκε στο σινγκλ του τραγουδιού "Perfect Strangers", την ίδια περίοδο με την κυκλοφορία του ομώνυμου δίσκου. Το συγκεκριμένο κομμάτι είναι ουσιαστικά ένα σόλο κιθάρας του Ρίτσι Μπλάκμορ, ο οποίος βγάζει τους πιο περίεργους αλλά και μελωδικούς ήχους με την κιθάρα του.
Σύνθεση
Ο τίτλος του κομματιού προέρχεται από το ρήμα "aleriking" το οποίο σημαίνει το να προσποιείσαι ότι εργάζεσαι. Η διάρκεια του κομματιού φτάνει τα δέκα λεπτά και ένα δευτερόλεπτο στην επανέκδοση του "Perfect Strangers" όπου συμπεριλήφθηκε ολόκληρη η ηχογράφηση του κομματιού, αφού στο σινγκλ το τραγούδι είχε περικοπεί για λόγους χωρητικότητας. Οι Deep Purple δεν έπαιξαν ποτέ το συγκεκριμένο τραγούδι ζωντανά.
Επαμεινώνδας Κυριακίδης
Παραπομπές
Κατηγορία:Έλληνες δημοσιογράφοι Κατηγορία:Έλληνες συγγραφείς
Son of Alerik
Τα μέλη των Deep Purple
Η ηχογράφηση του "Son of Alerik" πραγματοποιήθηκε από τους εξής μουσικούς:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1984
Α΄ κατηγορία ποδοσφαίρου ανδρών Κύπρου 1996-97
Η Α΄ κατηγορία ποδοσφαίρου ανδρών Κύπρου 1996-97 ήταν η 58η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 8η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1996-97 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις τελευταίες ομάδες υποβιβάστηκαν στο πρωτάθλημα Β΄ κατηγορίας 1997-98.
Η πρωταθλήτρια ομάδα εξασφάλιζε τη συμμετοχή της στο ΟΥΕΦΑ Τσάμπιονς Λιγκ 1997-98. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1997-1998.
Επιπρόσθετα, μία από τις ομάδες του πρωταθλήματος εξασφάλιζε το δικαίωμα συμμετοχής στο Κύπελλο Ιντερτότο ΟΥΕΦΑ 1997. Όσες ομάδες επιθυμούσαν δήλωναν το ενδιαφέρον τους, πριν την ολοκλήρωση του πρωταθλήματος, για συμμετοχή στη διοργάνωση. Όποια από τις ομάδες αυτές τερμάτιζε ψηλότερα στο βαθμολογικό πίνακα συμμετείχε στο Ιντερτότο (εφόσον δεν είχε εξασφαλίσει τη συμμετοχή της σε άλλη διοργάνωση της ΟΥΕΦΑ).
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1995-96, στο πρωτάθλημα της περιόδου 1996-97 συμμετείχαν οι τρεις πρώτες ομάδες του πρωταθλήματος Β΄ κατηγορίας 1995-96 ΑΠΟΠ Πάφου. ΑΠΕΠ Πιτσιλιάς και Αναγέννηση Δερύνειας. Στο πρωτάθλημα δεν συμμετείχαν η ΑΕΛ, ο Ευαγόρας Πάφου και η Ομόνοια Αραδίππου που είχαν υποβιβαστεί στο πρωτάθλημα Β΄ κατηγορίας 1996-97.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
1 Η Νέα Σαλαμίνα ήταν η μόνη ομάδα που δήλωσε πρόθεση συμμετοχής στο Ιντερτότο και έτσι εξασφάλισε τη συμμετοχή της ανεξαρτήτως της τελικής θέσης που κατέλαβε στο πρωτάθλημα.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Λα Στράντα
Η ταινία Λα Στράντα (ιταλ. La Strada), γνωστό κι ως Πουλημένη απ' τη μητέρα της ή ως Ο Δρόμος είναι νεορεαλιστικό δράμα παραγωγής 1954 σε σκηνοθεσία Φεντερίκο Φελίνι. Το σενάριο της ταινίας έγραψε ο ίδιος ο Φελίνι σε συνεργασία με τους Τούλιο Πινέλι και Ένιο Φλαϊάνο. Πρωταγωνιστές της ταινίας είναι ο Άντονι Κουίν, η Τζουλιέτα Μαζίνα (σύζυγος του σκηνοθέτη) και ο Ρίτσαρντ Μπέιζχαρτ.
Η ταινία έλαβε το Όσκαρ Καλύτερης Ξενόγλωσσης Ταινίας το 1956 ενώ το Βρετανικό Ινστιτούτο Κινηματογράφου την κατέταξε στην πρώτη δεκάδα στη λίστα με τις καλύτερες ταινίες όλων των εποχών.
Υπόθεση
Η Τζελσομίνα (Τζουλιέτα Μαζίνα) ένα ονειροπαρμένο και καλοκάγαθο πλάσμα που βλέπει μόνο το καλό στους άλλους, πωλείται (στην κυριολεξία) από τη μητέρα της στον Ζαμπανό (Άντονι Κουίν) ένα βάρβαρο πλανόδιο "καλλιτέχνη τσίρκου". Ο Ζαμπανό συμπεριφέρεται με το χειρότερο τρόπο στη Τζελσομίνα και δε διστάζει να την απατήσει με άλλες γυναίκες. Έπειτα από μια έκρηξη βίας του Zαμπανό, η Tζελσομίνα αποφασίζει να δραπετεύσει. Σε ένα γειτονικό χωριό βλέπει την παράσταση ενός άλλου περιπλανώμενου, του ισορροπιστή Tρελού (Pίτσαρντ Mπέιζχαρτ), και μένει έκθαμβη. ο Ζαμπανό όμως τη βρίσκει και την αναγκάζει να τον ακολουθήσει. Οι δυο τους πλέον αποτελούν μέλη του προσωπικού ενός τσίρκου. Στο ίδιο τσίρκο εργάζεται κι ο ισορροπιστής Τρελός που είχε μαγέψει τη Τζελσομίνα με τα ακροβατικά του. Ο Τρελός θα βοηθήσει τη Τζελσομίνα να καταλάβει ότι αγαπά τον Ζαμπανό παρά τον βίαιό του χαρακτήρα κι ότι εκείνος τη χρειάζεται κι ενώ σε εκείνη θα δοθούν πολλές ευκαιρίες να σπάσει τα δεσμά της και να ξεφύγει από τον τύραννο εκείνη θα παραμείνει δίπλα του για να υπομείνει τις βίαιες του εκρήξεις.
Πληροφορίες παραγωγής
Ο δρόμος του Φελίνι θεωρείται από πολλούς ως ένα από τα μεγαλύτερα αριστουργήματα του 20ου αιώνα, μια ταινία που ρίχνει μια θλιβερή ματιά στην χαμένη αθωότητα και στο δρόμο που ο καθένας από εμάς καλείται να διαλέξει κάποια στιγμή στη ζωή του. Ο Φελίνι, ο οποίος γεννήθηκε, μεγάλωσε και παρέμεινε στο Ρίμινι της Εμίλια Ρομάνια μέχρι τα 18 του χρόνια δανείστηκε στοιχεία από το χαρακτήρα ενός βοσκού που ζούσε στο Ρίμινι όταν ο σκηνοθέτης διένυε την εφηβεία του, προκειμένου να περιγράψει το βίαιο Ζαμπανό. Ο βοσκός εκείνος εκτός από το γεγονός ότι αναλάμβανε τον ευνουχισμό γουρουνιών είχε πλαγιάσει σχεδόν με όλες τις κοπέλες της περιοχής κι ότι άφησε έγκυο μια κοπέλα για την οποία όλοι έλεγαν ότι έφερε το παιδί του διαβόλου. Ο Φελίνι ονόμασε τον ήρωα Ζαμπανό εμπνευσμένος από τα ονόματα των ιδιοκτητών μικρών τσίρκων στη Ρώμη Zamperla και Saltano. Ο Φελίνι ήθελε τον Άντονι Κουίν για τον ρόλο του Ζαμπανό και ο ηθοποιός δέχτηκε την προσφορά ζητώντας μερίδιο από τα κέρδη της ταινίας. Όταν ο ατζέντης του το έμαθε, άλλαξε τη συμφωνία απαιτώντας προπληρωμή. Η ταινία αποτέλεσε την πρώτη παγκόσμια επιτυχία του σκηνοθέτη, καθώς κι εκείνη που του χάρισε διεθνή αναγνώριση (Παρά το γεγονός ότι είχε προηγηθεί η επιτυχημένη ταινία Οι Βιτελόνι (I Vitelloni, 1953) η οποία όμως άργησε να λάβει την αναγνώριση που της άξιζε από το διεθνή τύπο). Ο Κουίν παραδέχτηκε χρόνια αργότερα ότι η απόφαση του ατζέντη του του στοίχισε πάρα πολλά εκατομμύρια δολάρια. Στο ρόλο της αφελούς Τζελσομίνα εμφανίζεται η σύζυγος του σκηνοθέτη Τζουλιέτα Μαζίνα δίνοντας μια ερμηνεία που παραπέμπει στην τέχνη της παντομίμας και στο Σαρλό. Η μουσική επένδυση του Νίνο Ρότα και σε συνδυασμό με τη φωτογραφία του Οτέλο Μαρτέλι χάρισαν στην ταινία μια θέση στην κινηματογραφική αιωνιότητα.
Βραβεία
Βραβεία Ακαδημίας Κινηματογράφου (Όσκαρ) Βράβευση:
Εξωτερικοί σύνδεσμοι
Κατηγορία:Ιταλικές ταινίες Κατηγορία:Ταινίες του 1954 Κατηγορία:Ταινίες βραβευμένες με Όσκαρ Καλύτερης Ξενόγλωσσης Ταινίας Κατηγορία:Ιταλικές δραματικές ταινίες Κατηγορία:Ιταλόφωνες ταινίες Κατηγορία:Ταινίες σε σκηνοθεσία Φεντερίκο Φελίνι Κατηγορία:Ταινίες με μουσική σύνθεση Νίνο Ρότα Κατηγορία:Ταινίες ιταλικού νεορεαλισμού Κατηγορία:Ιταλικές ασπρόμαυρες ταινίες
Γερμανικό Νεκροταφείο της Νορμανδίας
right|thumb|250px|Η ενημερωτική πινακίδα στην είσοδο
Εξωτερικοί σύνδεσμοι
Νορμανδιας Κατηγορία:Νορμανδία Κατηγορία:Νεκροταφεία του Β' Παγκοσμίου Πολέμου Νορμανδιας
Μεχμέτ Τοπούζ
Ο Μεχμέτ Τοπούζ (τουρκικά: Mehmet Topuz, 7 Σεπτεμβρίου 1983) είναι Τούρκος παλαίμαχος διεθνής ποδοσφαιριστής που αγωνιζόταν κυρίως ως δεξιός μέσος και δευτερευόντως ως κεντρικός μέσος και πλάγιος αμυντικός. Κατά τη διάρκεια της καριέρας του αγωνίστηκε σε επαγγελματικό επίπεδο με τις Κάισερι Ερσίγιεσπορ, Κάισερισπορ και Φενερμπαχτσέ. Επιπλέον διετέλεσε 17 φορές διεθνής με την Εθνική Τουρκίας, από το 2006 μέχρι και το 2011.
Σε επίπεδο συλλόγων
Γεννημένος το 1983 στην κωμόπολη Σεφαατλί της επαρχίας Υοσγάτης της Καππαδοκίας, ξεκίνησε το ποδόσφαιρο από την Κάισερι Γιολσπόρ και το 2000 αποκτήθηκε από την Ερσίγιεσπορ στην οποία υπέγραψε το πρώτο του επαγγελματικό συμβόλαιο. Αγωνίστηκε με τα χρώματά της για τέσσερις σεζόν, όλες στο πρωτάθλημα της Β΄ Κατηγορίας, πραγματοποιώντας το ντεμπούτο του τον Οκτώβριο του 2000, στην άνετη επικράτηση σε 7-1 επί της Τσόρλουσπορ, ενώ κατά την αγωνιστική περίοδο 2003/04 συνέβαλε στην επίτευξη του στόχου της ανόδου στη Σούπερ Λιγκ με 10 τέρματα σε 29 συμμετοχές. Μετά την ολοκλήρωση της σεζόν, η Ερσίγιεσπορ αντάλλαξε ονομασία με την Κάισερισπορ, που εδρεύει στην ίδια πόλη και έκτοτε συμμετέχει στις εγχώριες και διεθνείς διοργανώσεις υπό αυτό το όνομα. αριστερά|μικρογραφία|248x248εσ|Με τη φανέλα της Φενερμπαχτσέ. Ως παίκτης πλέον της Κάισερισπορ από τον Ιούλιο του 2004, ο Τοπούζ πραγματοποίησε την αγωνιστική περίοδο 2004/05 τις πρώτες του εμφανίσεις στη Σούπερ Λιγκ. Παρέμεινε στην ομάδα της Καισαρείας μέχρι το 2009, αποτελώντας βασικό στέλεχός της και κατακτώντας το 2008 το εγχώριο κύπελλο, μετά την επικράτηση επί της Γκεντσλερμπιρλιγκί, στη διαδικασία των πέναλτι. Ενδιάμεσα, κατάφερε να καθιερωθεί ως ένας από τους κορυφαίους Τούρκους μέσους και παράλληλα χρίστηκε διεθνής με την Εθνική Τουρκίας.
Ο Τοπούζ αγωνίστηκε στη Φενερμπαχτσέ για επτά χρόνια όπου μέτρησε 152 συμμετοχές σε επίπεδο πρωταθλήματος, τις οποίες πλαισίωσε με 7 τέρματα. Αποτέλεσε για αρκετές σεζόν βασικό στέλεχος της ομάδας, κυρίως κατά την πρώτη τριετία της παρουσίας του. Κατά την τελευταία χρονιά του συμβολαίου του τέθηκε στο περιθώριο από τον Βίτορ Περέιρα, ενώ τον Μάιο του 2016 διαπληκτίστηκε σε προπόνηση με τον συμπαίκτη του, Μπρούνο Άλβες, γεγονός το οποίο ο Τοπούζ εξέλαβε ως αιτία της μη ανανέωσης της συνεργασίας του με τη Φενερμπαχτσέ. Ως παίκτης της ομάδας της Κωνσταντινούπολης, πανηγύρισε την κατάκτηση δύο πρωταθλημάτων, καθώς και ισάριθμών κυπέλλων και σούπερ καπ. Ακόμη, έφτασε το 2013 μέχρι τα ημιτελικά του Γιουρόπα Λιγκ.
Η Φενερμπαχτσέ αποτέλεσε τον τελευταίο σταθμό της καριέρας του, καθώς αν και δέχτηκε προτάσεις από διάφορες ομάδες προσπάθησε να επιστρέψει στη Κάισερισπορ, δίχως εν τέλει να συμφωνήσει με τον σύλλογο και ακολούθως ανακοίνωσε την απόσυρσή του από την ενεργό δράση.
Εθνική Τουρκίας
Ο Τοπούζ διετέλεσε αρχικά διεθνής με την Εθνική Ελπίδων της Τουρκίας και τον Μάρτιο του 2006 πραγματοποίησε το ντεμπούτο του με την Εθνική Ανδρών σε φιλικό με την Τσεχία. Αγωνίστηκε για τελευταία φορά με το εθνόσημο σε νικηφόρα αναμέτρηση (2-0) κόντρα στην Αυστρία για την προκριματική φάση του EURO 2012. Συνολικά μέτρησε 17 συμμετοχές με την Εθνική Τουρκίας χωρίς να πετύχει κάποιο τέρμα. Επιπλέον δεν έλαβε μέρος σε κάποια μεγάλη διοργάνωση.
Εξωτερικοί σύνδεσμοι
Κατηγορία:Τούρκοι ποδοσφαιριστές Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Τουρκίας Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Κάισερισπορ Κατηγορία:Ποδοσφαιριστές Σούπερ Λιγκ Τουρκίας
Λογική δευτέρου βαθμού
Στη λογική και τα μαθηματικά η λογική δεύτερου βαθμού  είναι μια επέκταση της λογικής πρώτου βαθμού, η οποία με την σειρά της είναι επέκταση της προτασιακής λογικής. Η λογική δεύτερης τάξης επεκτείνεται με την σειρά της από τη λογική ανώτερου βαθμού και τη θεωρία τύπων.
Η λογική πρώτης τάξης υπολογίζει ποσοτικά μόνο μεταβλητές οι οποίες είναι διακριτές (στοιχεία από το πεδίο αναφοράς - domain of discourse). Η λογική δεύτερης τάξης, επίσης ποσοτικοποιεί πάνω στις σχέσεις. Για παράδειγμα, η δεύτερης τάξης πρόταση δηλώνει ότι για κάθε  μοναδιαία σχέση (ή σύνολο) P από στοιχεία και για κάθε στοιχείο x, είτε x ανήκει στο P είτε δεν ανήκει (αυτή είναι η αρχή  principle of bivalence). Η λογική δεύτερης τάξης επίσης περιέχει ποσοτικοποίηση πάνω σε συναρτήσεις, και άλλες μεταβλητές όπως εξηγείτε εδώ Syntax and fragments. Τόσο η πρώτης τάξης λογική όσο και η δεύτερης χρησιμοποιούν την ιδέα του πεδίου αναφοράς (domain of discourse, συχνά λέγεται απλά "πεδίο" ή "σύμπαν"). Το πεδίο είναι το σύνολο των επιμέρους στοιχείων τα οποία μπορούν να ποσοτικοποιηθούν.
Σύνταξη και fragments
Η σύνταξη της λογικής δεύτερης τάξης μας λέει ποιες εκφράσεις είναι ορθά δομημένοι τύποι (well-formed formula). Επιπρόσθετα της σύνταξης της λογικής πρώτης τάξης, η λογική δεύτερης τάξης περιλαμβάνει πολλά νέα είδη (μερικές φορές αποκαλούνται τύποι) μεταβλητών. Αυτά είναι: Κάθε μια από τις μεταβλητές που ορίσαμε μπορεί να γίνει καθολικά και/ή υπαρξιακά ποσοτικά, ώστε να φτιάξει άλλους τύπους. Για αυτό υπάρχουν πολλών ειδών ποσοδείκτες, δύο για κάθε είδος μεταβλητής. Μια πρόταση σε λογική δεύτερης τάξης, όπως και σε μια πρώτης, είναι ένας ορθά δομημένος τύπος (well-formed formula) χωρίς ανεξάρτητες μεταβλητές (οποιουδήποτε είδους).
Είναι δυνατό να αφήσουμε την εισαγωγή των συναρτήσεων μεταβλητών που δίνεται στον ορισμό παραπάνω (και μερικοί συγγραφείς το κάνουν) καθώς μια n-αδική συνάρτηση μεταβλητών μπορεί να αναπαρασταθεί από μια σχέση μεταβλητών arity n+1 και έναν κατάλληλο τύπο για την μοναδικότητα του "αποτελέσματος" στο n+1 επιχείρημα της σχέσης. (Shapiro 2000, p. 63)
Monadic second-order logic (MSOL) είναι ένας περιορισμός της δεύτερης τάξης λογικής στην οποία μόνο ποσοτικοποιήσεις πάνω σε μοναδιαίες σχέσεις (π.χ σύνολα) είναι επιτρεπτές. Ποσοτικοποιήσεις πάνω σε συναρτήσεις, οφειλόμενες στην ισοδυναμία των σχέσεων όπως περιγράφηκε παραπάνω, είναι μη επιτρεπτές. Η δεύτερης τάξης λογική χωρίς αυτούς τους περιορισμούς αποκαλείτε κάποιες φορές full second-order logic (πλήρης λογική δεύτερης τάξης) ώστε να την ξεχωρίζουμε από την monadic εκδοχή.
Όπως ακριβώς και στην πρώτης τάξεως λογική, η δεύτερης τάξης μπορεί να περιλαμβάνει μη λογικά σύμβολα (non-logical symbols) σε μια συγκεκριμένη δεύτερης τάξης γλώσσα. Αυτά είναι περιορισμένα, όμως, όλοι οι όροι που σχηματίζονται πρέπει να είναι είτε πρώτης τάξεως όροι (το οποίο μπορεί να υποκατασταθεί για μιας πρώτης τάξεως μεταβλητή) είτε δεύτερης (το οποίο μπορεί να υποκατασταθεί με μια δεύτερης τάξης και κατάλληλου είδους μεταβλητή).
Μια σχέση σε μια δεύτερης τάξης λογική λέγεται ότι είναι πρώτης τάξης (και μερικές φορές συμβολίζεται \Sigma^1_0 or \Pi^1_0) εάν οι ποσοδείκτες της (που μπορεί να είναι οποιουδήποτε είδους) καλύπτουν μόνο μεταβλητές πρώτης τάξης, αν και μπορεί να έχει ανεξάρτητες μεταβλητές δεύτερης τάξης. Μια \Sigma^1_1 (υπαρκτή δεύτερης τάξης) μέθοδος είναι ακόμα μια που έχει κάποιους υπαρξιακούς ποσοδείκτες πάνω σε μεταβλητές δεύτερης τάξης, π.χ. , όπου \phi είναι ένας τύπος πρώτης τάξης. The fragment της δεύτερης λογικής τάξης που αποτελείται μόνο από υπαρξιακή τύπων δεύτερης τάξης ονομάζεται existential second-order logic και με τη συντομογραφία ESO, ως \Sigma^1_1, ή ακόμη και ως ∃SO. The fragment των \Pi^1_1 τύπων ορίζεται διττά, αυτό ονομάζεται καθολική λογική δεύτερης τάξης. Πιο εκφραστικά fragments ορίζονται για κάθε k > 0 με αμοιβαία αναδρομή: έχει τη μορφή, όπου \phi είναι μια \Pi^1_k formula, και όμοιαr, \Pi^1_{k+1} έχει τη μορφή , όπου \phi είναι ένας \Sigma^1_k τύπος. (Δες analytical hierarchy για την ανάλογη κατασκευή του second-order arithmetic.)
Σημασιολογία
Η σημασιολογία της λογικής δεύτερης τάξης καθορίζει την σημασία κάθε πρότασης. Αντίθετα με την λογική πρώτης τάξης, η οποία έχει μοναδική σημασιολογία, υπάρχουν δυο ειδών σημασιολογίες που χρησιμοποιούνται συνήθως για τη λογική δεύτερης τάξης: κανονική (standard semantics) και η σημασιολογία Henkin (Henkin semantics). Σε κάθε μια από αυτές, οι ερμηνείες των ποσοδεικτών πρώτης τάξεως και των λογικών συνδέσμων είναι ίδιοι όπως και στην πρώτης τάξης λογική. Μόνο οι σειρές των ποσοδεικτών των μεταβλητών δεύτερης τάξης διαφέρουν ανάμεσα στους δυο τύπους σημασιολογίας (Väänänen 2001).
Στην κανονική σημασιολογία, η οποία αλλιώς λέγεται και πλήρης σημασιολογία, οι ποσοδείκτες κυμαίνονται πάνω από όλες τις ομάδες ή τις λειτουργίες του κατάλληλου είδους. Έτσι με το που η περιοχή των μεταβλητών της πρώτης τάξης καθοριστεί, το νόημα των υπολοίπων ποσοδεικτών είναι δεδομένο. Είναι αυτή η σημασιολογία η οποία δίνει στην δεύτερης τάξης λογική την εκφραστική της δύναμη, και θα εννοούνται από εδώ και πέρα για το υπόλοιπο άρθρο.
Στην σημασιολογία Henkin, κάθε είδος της μεταβλητής δεύτερης τάξης έχει μια συγκεκριμένη περιοχή να καλύψει, η οποία μπορεί να είναι γνήσιο υποσύνολο από όλα τα σύνολα ή συναρτήσεις αυτού του είδους. Ο Leon Henkin (1950) όρισε αυτήν την σημασιολογία και απέδειξε το θεώρημα πληρότητας του Γκέντελ και θεώρημα του συμπαγούς, που ισχύουν για την πρώτης τάξης λογική, και συνεχίζουν να ισχύουν και στην δεύτερης τάξης λογική με την σημασιολογία Henkin. Αυτό συμβαίνει καθώς η σημασιολογία Henkin είναι σχεδόν ίδια με την πολυτυπική σημασιολογία πρώτης τάξης, όπου επιπλέον είδη μεταβλητών προστίθενται ώστε να προσομοιώσει τις νέες μεταβλητές σε δεύτερης τάξης λογική. Δεύτερης τάξης λογική με σημασιολογία Henkin δεν είναι περισσότερο εκφραστική από την πρώτης τάξης λογική. Η σημασιολογία Henkin χρησιμοποιείται συνήθως στη μελέτη της αριθμητικής δεύτερης τάξης (second-order arithmetic).
Ο Väänänen (2001) συμφώνησε ότι η επιλογή ανάμεσα στα μοντέλα Henkin και στα πλήρη μοντέλα για λογική δεύτερης τάξης είναι ανάλογη με την επιλογή ανάμεσα στο ZFC και στο V ως βάση για τη θεωρία σύνολων: "Όσον αφορά την δεύτερης τάξης λογική, δεν μπορούμε να επιλέξουμε αν θα την αξιωματοποιήσουμε με "V" η με ZFC. Το αποτέλεσμα είναι το ίδιο και στις δύο περιπτώσεις, αφού το ZFC "είναι" η καλύτερη προσπάθεια για να χρησιμοποιήσουμε το "V" ως ένα αξίωμα για τα μαθηματικά.
Εκφραστική δυνατότητα
Η λογική δεύτερης τάξης είναι πιο εκφραστική από τη λογική πρώτης τάξης. Για παράδειγμα, αν το πεδίο ορισμού είναι το σύνολο όλων των πραγματικών αριθμών, κάποιος μπορεί να υποστηρίξει σε μιας πρώτης τάξης λογική την ύπαρξη του αντίστροφου αριθμού όσον αφορά την πρόσθεση γράφοντας ∀x ∃y (x + y = 0) αλλά κάποιος χρειάζεται μια δεύτερης τάξης λογική για να υποστηρίξει την ύπαρξη ελάχιστου άνω φράγματος για σύνολα πραγματικών αριθμών, το οποίο αναφέρει ότι κάθε φραγμένο, μη κενό σύνολο πραγματικών αριθμών έχει supremum. Αν το πεδίο ορισμού είναι όλοι οι πραγματικοί αριθμοί, η ακόλουθη δεύτερης τάξης λογική πρόταση (split over two lines) εκφράζει την ιδιότητα του μικρότερου άνω φράγματος: Αυτή η μέθοδος είναι μια άμεση μορφοποίηση της "κάθε,  σύνολο A ." Η ιδιότητα του ελάχιστου άνω φράγματος δεν μπορεί να εκφραστεί από κανένα σύνολο προτάσεων σε πρώτης τάξεως λογική, καθώς οι πραγματικοί αριθμοί είναι ως ισομορφισμός ο μοναδικός τομέας που ικανοποιεί αυτή την ιδιότητα, ενώ το σύνολο των προτάσεων πρώτης τάξης που ισχύουν στην πραγματικότητα έχουν αυθαίρετα μεγάλα μοντέλα λόγο του  compactness theorem (θεώρημα του συμπαγούς). (Στην πραγματικότητα, κάθε real-closed field ικανοποιεί τις ίδιες πρώτης τάξεως προτάσεις στην υπογραφή όπως οι πραγματικοί αριθμοί.)
Στην δεύτερης τάξης λογική, είναι δυνατό να γράψεις τυπικές προτάσεις οι οποίες λένε "το πεδίο ορισμού είναι πεπερασμένο " ή "το πεδίο ορισμού είναι μετρήσιμης πληθικότητας ."Για να πούμε ότι το πεδίο ορισμού είναι πεπερασμένο, χρησιμοποιουμε την πρόταση surjective συνάρτηση από το πεδίο ορισμού στον εαυτό του injective.Για να πούμε ότι το πεδίο ορισμού έχει μετρήσιμη πληθικότητα , χρησιμοποιούμε την πρόταση που λέει οι υπάρχει bijection ανάμεσα σε κάθε δυο άπειρα υποσύνολα του πεδίου. Προκύπτει από τα compactness theorem και το upward Löwenheim–Skolem theorem ότι είναι αδύνατο να χαρακτηρισεις το κατά πόσο είναι πεπερασμένο ή άπειρο ή την μετρησιμότητα, αντίστοιχα, σε πρώτης τάξης λογική.
Επαγωγικά Συστήματα
Ένα επαγωγικό σύστημα για μια λογική είναι ένα σύνολο από συμπερασματικούς κανόνες και λογικά αξιώματα που καθορίζουν ποιες σειρές της μεθόδου αποτελούν έγκυρες αποδείξεις. Αρκετά επαγωγικά συστήματα μπορούν να χρησιμοποιηθούν για δεύτερης τάξης λογική, αν και κανένα δεν μπορεί να ολοκληρωθεί για τις δεδομένες σημασιολογιες (δείτε παρακάτω). Καθένα από αυτά τα συστήματα είναι πλήρες ,το οποίο σημαίνει ότι κάθε πρόταση μπορεί να χρησιμοποιηθει προς απόδειξη είναι λογικά έγκυρη στις κατάλληλες σημασιολογιες.
Το πιο αδύναμο επαγωγικό σύστημα που μπορεί να χρησιμοποιηθει αποτελείται από ένα δεδομένο επαγωγικό σύστημα για πρώτης τάξεως λογική(όπως η φυσική επαγωγή) επαυξημένης με τους κανόνες υποκατάστασης για τους όρους δεύτερης τάξης. Το παρών απαγωγικό σύστημα χρησιμοποιείται συνήθως στη μελέτη της second-order arithmetic.
Τα αφαιρετικά συστήματα που θεωρήθηκαν από τους Shapiro (1991) και Henkin (1950) προσθέτουν στο αυξημένο αφαιρετικό σύστημα πρώτης τάξης και τα δύο αξιώματα κατανόησης και αξιώματα επιλογής. Αυτά τα αξιώματα είναι υγιή για τη σημασιολογία δεύτερης τάξης. Είναι ήχος για Henkin σημασιολογία, αν είναι μόνο τα μοντέλα Henkin που ικανοποιούν την κατανόηση και αξιώματα επιλογής.
Μη-υποβαθμισημότητα σε λογική πρώτης τάξης
Κάποιος μπορεί να προσπαθήσει να ""μειώσει"" την δεύτερης τάξης λογική των πραγματικών αριθμών, με πλήρη δεύτερης τάξης σημασιολογία,σε πρώτης τάξης θεωρία με τον ακόλουθο τρόπο.Πρώτα επέκτεινε το πεδίο ορισμού από το σύνολο όλων των πραγματικών αριθμών σε ένα διπλής ταξινόμησης τομέα, με ers. Πρόσθεσε ένα νέο binary predicate (δυαδικό κατηγόρημα) στην γλώσσα: την σχέση μέλους. Τότε προτάσεις που ήταν δεύτερης τάξης γίνονται πρώτης τάξης, με τις πρώην ποσοδείκτες δεύτερης τάξης που κυμαίνονται πάνω από το δεύτερο είδος. Αυτή η μείωση-υποβάθμιση μπορεί να επιχειρηθεί σε μια ταξινομημένη θεωρία με την προσθήκη μοναδιαίου κατηγορήματος που αναφέρουν αν ένα στοιχείο είναι αριθμός ή σύνολο, και κάνοντας το πεδίο ορισμού να είναι η ένωση του σύνολου των πραγματικών αριθμών και το δυναμοσύνολο power set των πραγματικών αριθμών.
Αλλά παρατηρούμε ότι το πεδίο ορισμού ήταν τέτοιο ώστε να περιεχέι όλα τα σύνολα των πραγματικών αριθμών all .Αυτός ο περιορισμός δεν μπορεί να αναχθεί σε πρώτης τάξεως πρόταση, όπως το  Löwenheim–Skolem theorem δείχνει. Το θεώρημα αυτό αναφέρει πως υπάρχει κάποιο μετρήσιμο άπειρο  υποσύνολο των πραγματικών αριθμών, του οποίου τα στοιχειά θα τα αποκαλούμε (εσωτερικούς αριθμούς) internal numbers, και κάποιες μετρήσιμες  μη πεπερασμένες συλλογές από σύνολα τέτοιων εσωτερικόν αριθμών, των οποίων τα στοιχειά θα λέμε εσωτερικά σύνολα "internal sets", τέτοια ώστε το πεδίο ορισμού  που περιέχει αυτούς τους εσωτερικούς αριθμούς και τα εσωτερικά σύνολα ικανοποιούν ακριβώς την ίδια πρώτης τάξεως πρόταση όπως την ικανοποιεί το πεδίο των πραγματικών αριθμών και τα σύνολα των πραγματικών αριθμών. Ειδικότερα, ικανοποιεί ένα είδος αξιώματος για το ελάχιστο άνω φράγματος οποίο λέει βασικά ότι:
Η μετρησιμότητα του συνόλου όλων των εσωτερικών αριθμών (σε αντίθεση με το γεγονός ότι αυτοί αποτελούν ένα πυκνά διατεταγμένο σύνολο) σημαίνει ότι το σύνολο αυτό δεν ικανοποιεί το πλήρες αξίωμα ελαχίστου άνω φράγματος. μετρισιμοτητα του συνόλου όλων των εσωτερικών συνόλων σημαίνει ότι δεν είναι το σύνολο όλων των υποσυνόλων του συνόλου όλων των εσωτερικών αριθμών αφού το θεώρημα του cantor (since Cantor's theorem) μας δίνει ότι το σύνολο όλων των υποσυνόλων από ένα μετρήσιμο άλλα άπειρο σύνολο είναι ένα μη μετρήσιμο άπειρο σύνολο. Αυτή η κατασκευή είναι στενά συνδεδεμένη με το Skolem's paradox.
Για αυτό και η πρώτης τάξης θεωρία των πραγματικών αριθμών και συνόλων έχει πολλά μοντέλα, κάποια από τα οποία είναι μετρήσιμα. Η δεύτερης τάξης θεωρία για τους πραγματικούς αριθμούς από την άλλη έχει ένα μοναδικό μοντέλο. Το παραπάνω ακολουθεί το κλασσικό θεώρημα ότι υπάρχει μοναδικό Archimedean πλήρως διατεταγμένο σύνολο, με το γεγονός ότι όλα τα αξιώματα του Αρχιμήδη πλήρως διατεταγμένου πεδίου μπορούν να εκφραστούν σε μια δεύτερης τάξης λογική. Αυτό δείχνει ότι η θεωρία δεύτερης τάξης για τους πραγματικούς αριθμούς δεν μπορεί να υποβαθμιστεί σε πρώτης τάξης θεωρία, με αυτή την έννοια η δεύτερης τάξης θεωρία των πραγματικών αριθμών έχει μόνο ένα μοντέλο αλλά η αντίστοιχη πρώτης τάξης θεωρία έχει πολλά μοντέλα.